4. pielikums  
Ministru kabineta  
2021. gada 30. novembra  
noteikumiem Nr. 776

**Projektu atlases kritēriji projektiem cūkkopības un putnkopības nozarē pasākuma "Ieguldījumi materiālajos aktīvos" apakšpasākumā "Atbalsts ieguldījumiem lauku saimniecībās"**

|  |  |  |  |  |
| --- | --- | --- | --- | --- |
| Nr. p.k. | Kritēriju grupa | Kritērijs | Punktu skaits kritērijā | Maksimāli iespējamais punktu skaits grupā |
| 1. | Projekta gatavība ieviešanai (punktu skaitu reizina ar attiecīgo būvniecības izdevumu proporciju no kopējiem projekta attaisnotajiem izdevumiem)1 | Kopā ar projekta iesniegumu ir iesniegts būvprojekts ar atzīmi būvatļaujā par projektēšanas nosacījumu izpildi vai paskaidrojuma raksts (apliecinājuma karte) ar būvvaldes atzīmi par būvniecības ieceres akceptu | 15 | 15 |
| 2. | Piešķirtā publiskā finansējuma apmērs | Atbalsta pretendenta pēdējos divos noslēgtajos gados gūtie vidējie ieņēmumi no lauksaimniecības produktu ražošanas un pārstrādes salīdzinājumā ar piešķirto publisko finansējumu LAP 2014-2020 apakšpasākumā "Atbalsts ieguldījumiem lauku saimniecībās" un šo noteikumu 1.1. apakšpunktā minētajā apakšpasākumā kopš 2014. gada.2 (Ja pēdējos divos noslēgtajos gados ir bijis apgrozījums, bet atbalsts nav piešķirts, t. i., nav pieņemts Lauku atbalsta dienesta lēmums, pretendentam piešķir maksimālo punktu skaitu kritērijā.) | Atbilstoši aprēķinātajam koeficientam maksimāli pieejamais punktu skaits ir 25 | 25 |
| 3. | Pieteiktā projekta attiecināmās summas lielums projektu iesniegšanas kārtā apakšpasākumā "Atbalsts ieguldījumiem lauku saimniecībās" (summē visus uz attiecīgo apakšpasākumu iesniegtos projektus attiecīgajā kārtā) | līdz 150 000 *euro* | 15 | 15 |
| 150 001-300 000 *euro* | 10 |
| vairāk par 300 001 *euro* | 5 |
| 4. | Atbalsta pretendents atbilst kādai no šīm shēmām | Bioloģiskās lauksaimniecības shēmas operators | 15 | 15 |
| Dalība citā pārtikas kvalitātes shēmā | 5 |
| 5. | Pieteiktā projekta mērķis | Dējējvistu novietņu jaunu mītņu būvēšana vai esošo rekonstrukcija uz brīvo turēšanas veidu (tostarp kūtī) | 25 | 25 |
| Cūku novietņu jaunu mītņu būvēšana vai esošo rekonstrukcija, lai samazinātu cūku blīvumu uz aizgaldu platību | 25 |
| Cūku novietņu jaunu mītņu būvēšana vai esošo rekonstrukcija, lai:  • cūkas nodrošinātu ar dabīgajiem nodarbināšanas materiāliem vai pakaišiem  • izbūvētu vai nomainītu ventilācijas sistēmas | 20 |
| Lopbarības ražotnes būvniecība | 20 |
| Pieteiktajā projektā nav plānots veikt investīcijas labturības pasākumos | 0 |
| **Kopā3** | | | | **95** |
| **Minimālais punktu skaits, lai pretendētu uz atbalstu, ir 35 punkti** | | | | |

Piezīmes.

1 Lauku atbalsta dienests iegūst informāciju no Būvniecības informācijas sistēmas. Ja tajā nav pieejama informācija, nepieciešamās ziņas iesniedz atbalsta pretendents.

Kritēriju aprēķina, izmantojot šādu formulu:

|  |  |  |
| --- | --- | --- |
| A = B x | C | , kur |
| D |

A - punktu skaits, kas aprēķināts, ņemot vērā būvniecības proporciju pret kopējiem attiecināmiem projekta izdevumiem;

B - punktu skaits kritērijā pēc iesniegto dokumentu veida;

C - projektā paredzētie būvniecības izdevumi (*euro*);

D - projekta kopējie attiecināmie izdevumi (*euro*).

Punktus piešķir par vienu kritēriju grupā.

2 Kritēriju aprēķina, izmantojot šādu formulu:

|  |  |  |
| --- | --- | --- |
| A = | (B + C) / 2 | x 10, kur |
| D - 70 000 |

A - punktu skaits, kas aprēķināts, ņemot vērā ieņēmumu proporciju pret piešķirto atbalstu;

B + C - pretendenta ieņēmumi no lauksaimniecības produktu ražošanas un pārstrādes pēdējos divos noslēgtajos gados (B - pirmajā gadā, C - otrajā gadā). Jaunam saimnieciskās darbības veicējam, kam nav ieņēmumu pēdējos divos noslēgtajos gados, izmanto pēdējā noslēgtā gada datus, dalot ar 1;

D - pretendentam piešķirtais publiskais finansējums.

Ja kritērijā ir negatīvs rezultāts, piešķir kritērijam maksimālo punktu skaitu - 25.

3 Šo noteikumu 17. punktā minētajiem projektiem kritērijus aprēķina, ņemot vērā visus kopprojekta dalībnieku punktus kopā. 4. punktā minētā kritērija punktus kopprojektam piemēro, ja tam atbilst visi kopprojekta dalībnieki.

Zemkopības ministra pienākumu izpildītāja ‒  
iekšlietu ministre *M. Golubeva*